പതിനെട്ടടവും പയറ്റി മണ്ണുമാന്തി വയലില് തന്നെ തളിപ്പറമ്ബ് കൊയ്ത്തുയന്ത്രങ്ങള് വലിച്ചുകയറ്റാനെത്തിയ മണ്ണുമാന്തി യന്ത്രം നാലുനാള് പരിശ്രമിച്ചിട്ടും കരക്കെത്തിക്കാനായില്ല. രാവും പകലും പരിശ്രമിച്ചിട്ടും വാഹനത്തെ കരയടുപ്പിക്കാനായിട്ടില്ല. കുറുമാത്തൂര് പഞ്ചായത്തിലെ കൂനം പാടശേഖരത്തില് ഞായറാഴ്ച കൊയ്ത്തിനെത്തിയ യന്ത്രം ചെളിയില് താഴ്ന്നിരുന്നു. പിറ്റേ ദിവസം മറ്റൊരു യന്ത്രം എത്തിച്ചെങ്കിലും കൊയ്ത്തിനിടെ ഇതും ചെളിയില് അമര്ന്നു. കൊയ്ത്തുയന്ത്രങ്ങള് കരയ്ക്കെത്തിക്കാനാണ് ഏര്യത്തുനിന്നും മണ്ണുമാന്തി യന്ത്രം കൊണ്ടുവന്നത്. കൊയ്ത്തുയന്ത്രം ഉയര്ത്തുന്നതിനിടെ ഇതും ചെളിയില് അമരുകയായിരുന്നു. കനത്ത മഴയില് വയലില് വെള്ളം കയറിയതാണ് യന്ത്രങ്ങള് താഴാനിടയായത്. പാടശേഖരത്തില് ബാക്കിയുള്ള നാലേക്കറിലെ കൊയ്ത്ത് മുടങ്ങാതിരിക്കാന് കുപ്പം ഖലാസികളെത്തി രണ്ട് യന്ത്രങ്ങളും കരയിലെത്തിച്ചു. ബുധന് വൈകിട്ട് കൊയ്ത്ത് പൂര്ത്തിയായെങ്കിലും മണ്ണുമാന്തിയെ പുറത്തെടുക്കാനായില്ല. കരയില്നിന്നും 50 മീറ്റര് അകലെയാണ് താഴ്ന്നുകിടക്കുന്നത്. ക്രെയിന് ഉപയോഗിച്ചുള്ള രക്ഷാപ്രവര്ത്തനവും അസാധ്യമാണ്. ഇന്ധനം നിറക്കുന്ന ഭാഗം ഉള്പ്പെടെ ചെളിയില് അമര്ന്നിരിക്കുകയാണ്. എണ്ണ തീര്ന്നതിനാല് വാഹനം സ്റ്റാര്ട്ട് ചെയ്യാനായില്ല. തമിഴ്നാട്ടില്നിന്ന് വിദഗ്ധര് എത്തി. വലിച്ചു കയറ്റാനുള്ള ശ്രമങ്ങളെല്ലാം പരാജയപ്പെട്ടതിനാല് പ്രധാന ഭാഗങ്ങള് അഴിച്ചുമാറ്റി പുറത്തെടുക്കാനുള്ള ശ്രമത്തിലാണ്. മണ്ണുമാന്തി ദിവസങ്ങളോളം ചെളിയില് കിടന്നതിനാല് ലക്ഷങ്ങളുടെ നഷ്ടമുള്ളതായി പാടശേഖര സമിതി സെക്രട്ടറി പി വി ബാലചന്ദ്രന് പറഞ്ഞു. പഞ്ചായത്ത് പ്രസിഡന്റ് വി എം സീന, വൈസ് പ്രസിഡന്റ് പാച്ചേനി രാജീവന് ഉള്പ്പെടെയുള്ളവര് സ്ഥലം സന്ദര്ശിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് സര്ട്ടിഫിക്കറ്റുകള്ക്ക് അലയേണ്ട ഓണ്ലൈനായി അപേക്ഷിക്കാം കോണ്ഗ്രസിന് താല്പ്പര്യം ബിജെപി ആഭിമുഖ്യമുള്ളവരെ: പിണറായി വിജയന് സ്കൂളില് ഉച്ചഭക്ഷണം ഒരുക്കും ട്യൂഷന് സെന്റര്, പാരലല് കോളേജ് എന്നിവ തുറക്കുന്നതില് തീരുമാനമെടുക്കും മണ്ഡല മകരവിളക്ക് : ശബരിമലയില് ദിവസം 25,000 പേര് വെര്ച്വല് ക്യൂ സംവിധാനം തുടരും , പ്രായനിയന്ത്രണം ഒഴിവാക്കി ലോക ഗുസ്തി ചാമ്ബ്യന്ഷിപ്പ് : അന്ഷുവിന് വെള്ളിത്തിളക്കം എന്ജിനിയറിങ്ങില് ഫയിസ് ഹാഷിം ഒന്നാമന് റാങ്ക് ലിസ്റ്റില് 47,629 പേര്